20 gange Lynge 20 mænd, unge som gamle, mødtes fredag 17. oktober i Gigantium i Aalborg. Ved første øjekast så de 20 mænd ikke ud til at have noget til fælles, men faktisk kunne de alle bryste sig af at have det noget specielle fornavn Lynge, et navn som de alle syntes vældigt godt om. AaB i Champions League Baggrunden for den lille komsammen var, at Lynge Jakobsen, sportsdirektør i AaB, havde udlovet to billetter til High School Musical - The Ice Tour til alle, der hed Lynge til fornavn, hvis AaB kvalificerede sig til gruppespillet i Champions League. Det lykkedes på flotteste vis, og 26 Lynge'r kontaktede herefter Aalborg Kongres & Kultur Center med dokumentation for deres fornavn, hvilket udløste to billetter til isshowet. Hyggelig småsnak 19 af de 26 Lynge'r var fredag mødt op i Gigantium en times tid før showet startede for at hilse på hinanden, Lynge Jakobsen og Ernst Trillingsgaard, direktør for Aalborg Kongres & Kultur Center. Det blev til lidt hyggelig småsnak Lynge'rne imellem. Gruppebillede Som et minde om det særlige møde, blev der taget et gruppebillede af alle Lynge'rne sammen med Ernst Trillingsgaard.

Referat:
I fredags var dagen oprunden. 19 billetter til High Schhol Musical, betalt af direktør i AaB Lynge Jakobsen. Alle 20 med fornavnet Lynge.